นายกรัฐมนตรี ร่วมถ่ายรูปและทักทายคนไทยในเยอรมนีที่มารอให้การต้อนรับ พร้อมยืนยันเดินหน้าประเทศต่อไปและขอให้คนไทยรักกัน
นายกรัฐมนตรี ร่วมถ่ายรูปและทักทายคนไทยในเยอรมนีที่มารอให้การต้อนรับ พร้อมยืนยันเดินหน้าประเทศต่อไปและขอให้คนไทยรักกัน

พลเอก ประยุทธ์ จันทร์โอชา นายกรัฐมนตรีและภรรยา พร้อมคณะ เดินทางถึงกรุงเบอร์ลิน สหพันธ์สาธารณรัฐเยอรมนีแล้ว เมื่อเวลา 06.00น. ตามเวลาท้องถิ่น ซึ่งช้ากว่าประเทศไทย 6 ชม. และเมื่อเดินทางถึงโรงแรมฮิลตัน เบอร์ลิน โรงแรมที่พัก มีข้าราชการสถานเอกอัครราชทูต ณ กรุงเบอร์ลิน และคนไทยในเยอรมนี มารอให้การต้อนรับ โดยนายกรัฐมนตรี ทักทายและร่วมถ่ายรูปกับคนไทยที่มาให้การต้อนรับ พร้อมกล่าวขอบคุณคนไทยและยืนยันจะเดินหน้าประเทศต่อไปและฝากให้คนไทยรักกัน

โดยภารกิจของนายกรัฐมนตรี วันนี้(27 พ.ย.) ช่วงบ่ายจะมอบนโยบายกับทีมประเทศไทย และพบปะชุมชนไทยในเยอรมนี รวมทั้งร่วมรับประทานอาหารค่ำ ที่สถานเอกอัครราชทูต ณ กรุงเบอร์ลิน เป็นเจ้าภาพเลี้ยง เพื่อเป็นเกียรติกับนายกรัฐมนตรีและภริยาด้วย
 
สำหรับภารกิจสำคัญในการเยือนฯครั้งนี้ คือการสร้างความมั่นใจแก่นักลงทุนเยอรมัน พร้อมทั้งเชิญชวนให้มาลงทุนใน EEC ซึ่งมีบริษัทสำคัญของเยอรมนี แสดงความสนใจขอเข้าเยี่ยมคารวะ เพื่อหารือเรื่องการร่วมลงทุนที่ไทยหลายบริษัท ได้แก่ บริษัท เดมเลอร์ AG  บริษัท BMW และสมาคมระบบรางเยอรมนี